**Fácánkert Község Önkormányzata Képviselő-testületének …./2019. (XII.2.) rendelet-tervezete a tanyagondnoki szolgálatról szóló 6/2014.(.22.) rendelet módosításáról**

Fácánkert Község Önkormányzatának Képviselő-testülete a szociális igazgatásról és szociális ellátásokról szóló többször módosított 1993. évi III. törvény 60. §. (3) és (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1. **§.**

**A rendelet 2. §.-a kiegészül az alábbi (3) bekezdéssel:**

(3) A rendelet területi és személyi hatálya kiterjed Fácánkert Község közigazgatási területén lakóhellyel, vagy tartózkodási hellyel rendelkező:

1. magyar állampolgárokra,
2. magyar hatóságok által menekültként elismert személyekre, továbbá
3. az állandó tartózkodásra jogosító személyi igazolvánnyal rendelkező bevándorolt személyekre.
4. **§.**

**A rendelet 4. § (4) bekezdése hatályát veszti.**

1. **§.**

**A rendelet 5. §. (9) bekezdése hatályát veszti.**

1. **§.**

(1)E rendelet a kihirdetését követő napon lép hatályba, rendelkezéseit a hatálybalépését követően indult ügyekben kell alkalmazni.

Orbán Zsolt Dr. Dobai Sándor

polgármester jegyző

A kihirdetés napja: 2019. november 21.

Dr. Dobai Sándor

jegyző

**Előzetes hatásvizsgálat**

A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.

(2) A hatásvizsgálat során vizsgálni kell

*a)*a tervezett jogszabály valamennyi jelentősnek ítélt hatását, különösen

*aa)*társadalmi, gazdasági, költségvetési hatásait,

*ab)*környezeti és egészségi következményeit,

*ac)*adminisztratív terheket befolyásoló hatásait, valamint

*b)*a jogszabály megalkotásának szükségességét, a jogalkotás elmaradásának várható következményeit, és

*c)*a jogszabály alkalmazásához szükséges személyi, szervezeti, tárgyi és pénzügyi feltételeket.

**I. A rendelet-tervezet társadalmi, gazdasági, költségvetési hatása:** A rendelet következményeként a szociális célú kiadások növekedése nem várható.

**II. Környezeti és egészségügyi következményei:** A rendelet hatályba lépése környezeti és egészségi hatással nem jár.

**III. A rendelet-tervezet adminisztratív terhet befolyásoló hatása:** Jelen rendelet-tervezettel adminisztratív növekedés nem várható.

**IV. A jogszabály megalkotásának szükségessége, a jogalkotás elmaradásának várható következményei:** A rendelet módosításának szükségességét a Tolna Megyei Kormányhivatal Hatósági Főosztálya által a tanyagondnoki szolgáltatás tárgyában végzett ellenőrzés megállapításai indokolják.

**V. A rendelet alkalmazásához szükséges személyi, szervezeti, tárgyi és pénzügyi feltételek:** A személyi, szervezeti, tárgyi és pénzügyi feltételek a rendelkezésre állnak.